
REFERAT DE APROBARE A  PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre privind aprobarea  Metodologiei și a tarifelor percepute pentru serviciile prestate  al Serviciului Public de Administrare a "Centrului Regional de Competențe și Dezvoltare a Furnizorilor în Sectorul Automotive", aprobate prin HCL nr. 278/31.07.2020.
Sectiunea a 2 - a 
Motivul emiterii proiectului de hotărâre

Descrierea situatiei actuale

Serviciul Public de Administrare a Centrului Regional de Dezvoltare și Competențe a Furnizorilor în Sectorul Automotive  este  un serviciu public cu personalitate juridica in subordinea Consiliului Local al Municipiului Timișoara, infiintat prin HCL nr.188/10.05.2016, finanțat din sursa proprie pe de o parte, dar și în cadrul Programului Operațional 2007-2013 - Axa Prioritară 1 - Sprijinirea Dezvoltării durabile a orașului - Poli Urbani de creștere.
 Metodologia de închiriere a spațiilor din clădirea CERC realizată prin proiectul "Centrul Regional de Competențe și Dezvoltare a Furnizorilor în Sectorul Automotive" - CERC, cod SMIS 39375, cât și modul de Tarifare a servicilor prestate au fost aprobate inițial prin HCL nr. 247/23.04.2019 și modificate ulterior prin HCL nr. 112/31.03.2020, respectiv HCL nr. 278/31.07.2020.
Schimbari preconizate și rezultate așteptate

Modificarea  vizează prelungirea perioadei de diminuare a tarifelor cu 6 luni, începând cu data de 01.02.2021, percepute asupra spațiilor închiriate pentru deschiderea unui sediu social/punct de lucru a companiilor din sectorul automotive, categoria IMM, cauzată de situația generală cu care se confruntă firmele locate în clădirea CERC, după apariția pandemiei COVID-19, aprobată prin HCL nr. 278/31.07.2020.
Conform adreselor transmise de către cele 6 firme locate în clădirea CERC, activitatea acestora a fost redusă începând cu luna martie 2020, multe dintre contractele aflate în derulare cu diverși colaboratori fiind întrerupte, motiv penru care aceștia au solicitat măsuri de sprijin și ajutor, astfel încât să nu recurgă la solicitarea de renunțare a spațiului închiriat în clădirea CERC. Ulterior, perioadei 01.08-31.12.2020 activitatea acestor companii este în regres, din cauza pandemiei COVID-19 care încă produse efecte negative și în momentul de față.
Menționăm totodată, că rezilierea contractelor încheiate duce la diminuarea numărului de firme locate în clădirea CERC, indicator asumat prin proiectul de finanțare, fapt pentru care propunem prelungirea cu încă 6 luni, începând cu 01.02.2021 a perioadei prin care se percep tarifele diminuate asupra spațiilor închiriate companiilor din categoria IMM-urilor, cu punct de lucru/sediu social în clădirea CERC, conform HCL nr. 278/31.07.2020.
Acest deziderat se realizează prin modificarea Medologiei de închiriere a spațiilor din clădirea CERC, respectiv "Tarifele "aprobate în baza HCL nr. 278/31.07.2020.
Metodologia de închiriere a spațiilor în clădirea CERC, respectiv Tarifele percepute pentru serviciile prestate.
Principalele motive ce au stat la baza acestor modificări sunt determinate de căderea pieței automotive la apariția noului COVID-19, înregistrarea de reduceri de comezi, lipsa de noi contracte la nivelul firmelor locate, afectarea serioară a cash flow-ului în următoarele 6 luni ( estimare de regres de la 30% la 40% , respectiv recuperare defectuasă a creanțelor). Totodată, ținem să menționăm că în perioada 01.08-31.12.2020 nu au fost înregistrate înbunătațiri în activitatea companiilor chiriașe, aceștia fiind nevoiți să renunțe la proiecte majore, din cauza pandemiei COVID-19, care încă produce efecte grave. 
Modificarea adusă vizează prelungirea perioadei în care se percep tarife diminuate asupra spațiilor închiriate companiilor din categoria IMM-urilor, care au drept scop închirierea unui spațiu pentru deschiderea unui punct de lucru/sediu social. Astfel, se propune păstrarea tarifelor diminuate, conform HCL. nr. 278/31.07.2020 pentru o perioadă de 6 luni, începând cu 01.02.2021.
Alte informatii 
Modificările aduse nu influențează personalul angajat, nu influențează prevederile bugetare pe anul în curs si sunt imperios necesare pentru derularea activității în vederea acordării unui sprijin major firmelor din categoria IMM-urilor pentru a depășii această perioadă.Totodată păstrarea numărului de firmelor din categoria IMM-urilor locate în clădirea CERC, în vederea atingerii indicatorilor asumați prin proiectul de finanțare este dezideratul nostru pricipal.

Concluzii

Propun aprobarea modificărilor aduse Metodologie de închiriere a spațiilor din clădirea CERC, cât și a noilor  Tarife percepute pentru  serviciilor prestate de către Serviciul Public de Administrare, conform HCL nr. 278/31.07.2020.

